Ak sa vám narodí bábätko v zime, do pôrodnice je potrebné okrem povinnej výbavy, ako sú látkové a jednorazové plienky (za predpokladu, že ich neposkytuje pôrodnica), vziať tenké bavlnené čiapky, ktoré chránia novorodenca pred chladom a prievanom prítomným na nemocničných chodbách. Hrubšia čiapka si nájde využitie cestou domov, pričom to isté platí aj pre zimný overal. Vždy je dobré mať po ruke jeden až dva páry teplých ponožiek a pár kusov dupačiek, resp. polodupačiek. Nevyhnutnou súčasťou výbavy je zavinovačka alebo fusak, v ktorom je možné novorodenca vložiť do autosedačky pri odchode z nemocnice. Vhodná je tiež teplejšia deka.\r